Video: Oud-Potch-burgemeester weier steeds om te ontruim | Maroela Media
Video: Oud-Potch-burgemeester weier steeds om te ontruim
Die video volg onderaan die berig. Maphetle Maphetle, voormalige burgemeester van Tlokwe (Potchefstroom), het nie gehoor gegee aan 'n kennisgewing om sy kantoor teen 5 Julie te ontruim nie.
"Maphetle het Maandag gepoog om die kwessie polities, en nie deur die wet nie, op te los," het Chris Hattingh, leier van die DA in Noordwes, gesê. "Hy het ook aangedui dat hy sy burgemeesterskomitee aangesê het om nie hul kantore te ontruim nie."
Volgens Hattingh sal die DA noukeurig evalueer wat in die vergadering gesê is om met die gepaste regsaksie voort te gaan. "Die DA bly die enigste politieke party wat stabiliteit in die munisipaliteit kan bring," het hy bygevoeg.
Die DA het op 3 Julie weer beheer geneem van die Tlokwe-munisipaliteit in Potchefstroom nadat die party vir 'n tweede keer 'n mosie van wantroue teen Maphetle ingedien het en dit aanvaar is.